**ROMÂNIA (nu produce efecte juridice) \***

**JUDEŢUL MUREŞ**

**MUNICIPIUL TÂRGU MUREŞ PRIMAR,**

**DIRECŢIA ŞCOLI Soós Zoltán**

**Nr. 81.676/314/15.11.2021**

**REFERAT DE APROBARE**

**privind participarea la sesiunea de finanțare 2021 din cadrul „Programului privind creșterea eficienței energetice și gestionarea inteligentă a energiei în clădiri publice” și aprobarea indicatorilor tehnico-economici pentru obiectivul de investiții: „Modernizare, reabilitare și eficientizare energetică -corp C1 -Liceul tehnologic ”Avram Iancu”, str. Gh. Doja nr.13, Târgu Mureș ”**

 Prin apelul de proiecte lansat de Administrația Fondului pentru Mediu - *Programul privind creșterea eficienței energetice și gestionarea inteligentă a energiei în clădiri publice*, sunt finanțate lucrări pentru modernizarea și creșterea eficienței energetice a clădirilor publice ce contribuie în același timp la îmbunătățirea calității mediului prin reducerea emisiilor de gaze cu efect de seră, precum și la reducerea consumului anual de energie primară și promovarea utilizării surselor regenerabile de energie.

 Programul se adresează unităților administrativ-teritoriale organizate la nivel de comună, oraș, municipiu, județ, subdiviziunilor administrativ-teritoriale ale municipiului București și instituțiilor publice din subordinea/în coordonarea autorităților deliberative ale administrației publice locale. În cadrul sesiunii de finanțare, suma maximă care poate fi acordată unui solicitant, prin una sau mai multe cereri de finanțare, este de 10.000.000 lei pentru municipii de rang II. Finanțarea se acordă în procent de maximum 100% din cheltuielile eligibile ale unui obiectiv de investiție și în limita sumelor ce pot fi acordate pentru fiecare categorie de solicitanți.

 Obiectivul pe care Primăria Municipiului Târgu Mureș îl propune spre finanțare în cadrul prezentului apel de proiecte, are drept scop Modernizarea, reabilitarea și eficientizarea energetică -corp C1 -Liceul tehnologic ”Avram Iancu”, str. Gh. Doja nr.13, Târgu Mureș ”

 Având în vedere cerințele specifice din Ghidul de finanțare, propunem aprobarea indicatorilor obiectivului *„*Modernizare, reabilitare și eficientizare energetică -corp C1 -Liceul tehnologic ”Avram Iancu”, str. Gh. Doja nr.13, Târgu Mureș ”*,* conform Anexei nr.1*,* pentru îndeplinirea condiției de producere de energie primară din surse regenerabile de energie. Totodată, pentru participarea la apelul de proiecte cu un punctaj maxim, este necesară aprobarea contribuției financiare aferente cheltuielilor eligibile ale obiectivului, susținerea cheltuielilor neeligibile ale obiectivului și actualizarea indicatorilor tehnico-economici, conform Anexei nr.2.

 Municipiul Târgu Mureș este potențial beneficiar eligibil în cadrul „Programului privind creșterea eficienței energetice și gestionarea inteligentă a energiei în clădiri publice”, derulat de Administrația Fondului pentru Mediu în anul 2021. Conform comunicărilor oficiale ale reprezentanților AFM, în data de **20.09.2021**, începând cu ora 10:00, este disponibilă platforma electronică prin care pot fi transmise cererile de finanțare, prin site-ul AFM. Unul din documentele care face parte din dosarul cererii și care trebuie transmis către AFM, conform Ghidului de Finanțare aprobat prin Ordinul Ministrului Mediului, apelor și pădurilor nr. 1548/07.09.2021 și conform comunicatului de presă al AFM din data de 14.09.2021, este hotărârea consiliului local prin care se aprobă participarea la apelul de proiecte menționat și indicatorii tehnico-economici ai obiectivului de investiții.

 Conform Art. 14 alin (8) pct. a) proiectele înscrise în primele 2 luni de la demararea înscrierii în aplicație primesc punctaj maxim. Având în vedere acest articol precum și interesul crescut al beneficiarilor pentru acest program și bugetul limitat al programului, **pentru maximizarea șanselor de obținere a finanțării**, este necesară adoptarea **până la data de 19.11.2021,** de către Consiliul Local al Municipiului Târgu Mureș, a unei hotărâri prin care să se aprobe participarea la sesiunea de finanțare și indicatorii tehnico-economici. Prin adoptarea de îndată a proiectului de hotărâre, se asigură una din condițiile depunerii cererii de finanțare, rezultând un avantaj semnificativ la departajarea solicitanților, în cazul foarte probabil în care valoarea cererilor de finanțare depuse va depăși bugetul alocat.

Față de cele arătate mai sus, în conformitate cu prevederile ***Codului administrativ*** propunem inițierea unui proiect de hotărâre *privind participarea Municipiului Târgu Mureș, la sesiunea de finanțare 2021 din cadrul „Programului privind creșterea eficienței energetice și gestionarea inteligentă a energiei în clădiri publice” și aprobarea indicatorilor tehnico-economici pentru obiectivul de investiții: „***Modernizare, reabilitare și eficientizare energetică -corp C1 -Liceul tehnologic ”Avram Iancu”, str. Gh. Doja nr.13, Târgu Mureș ”.**

 **DPFIRURPL Direcția economică Direcția Școli**

 **Director ex. adj. Director executiv Director ex. adj.**

 **Dana Ijac Cătană Claudia Ing. Horațiu Lobonț**

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condițiilor prevăzute de art.129 și art. 139 din OUG 57/2019 privind Codul administrativ**

**R O M Â N I A Proiect**

**JUDEŢUL MUREŞ ( nu produce efecte juridice)\***

**CONSILIUL LOCAL MUNICIPAL TÂRGU MUREŞ PRIMAR**

 **Soós Zoltán**

**HOTĂRÂREA nr. \_\_\_\_\_\_\_\_\_**

 **din \_\_\_\_\_\_\_\_\_\_\_\_\_\_\_\_\_\_ 2021**

**privind participarea la sesiunea de finanțare 2021 din cadrul „Programului privind creșterea eficienței energetice și gestionarea inteligentă a energiei în clădiri publice” și aprobarea indicatorilor tehnico-economici pentru obiectivul de investiții: „Modernizare, reabilitare și eficientizare energetică -corp C1 -Liceul tehnologic ”Avram Iancu”, str. Gh. Doja nr.13, Târgu Mureș**

 **Consiliul local municipal Târgu Mureș, întrunit în ședință extraordinară de lucru,**

 Văzând Referatul de aprobare nr. 81.676/314 din 15.11.2021 inițiat de Primarul municipiului Târgu Mureș prin Direcția Scoli, privind participarea la sesiunea de finanțare 2021 din cadrul „Programului privind creșterea eficienței energetice și gestionarea inteligentă a energiei în clădiri publice” și aprobarea indicatorilor tehnico-economici pentru obiectivul de investiții: „Modernizare, reabilitare și eficientizare energetică -corp C1 -Liceul tehnologic ”Avram Iancu”, str. Gh. Doja nr.13, Târgu Mureș

 Luând în considerare avizele favorabile ale Direcției Proiecte cu Finanțare Internațională, Resurse Umane, Relații cu Publicul și Logistică și a Direcției Economice,

 **Având în vedere:**

1. Raportul de specialitate al Direcției juridice, Contencios Administrativ și Administrație Publică Locală
2. Raportul Comisiilor de specialitate din cadrul Consiliului local municipal Târgu Mureș

 **În conformitate cu prevederile :**

* Ordinului 1548/2021 privind modificarea Ordinului ministrului mediului, apelor și pădurilor nr.2057/2020 pentru aprobarea Ghidului de finanțare din anul 2021 a Programului privind creșterea eficienței energetice și gestionarea inteligentă a energiei în clădirile publice
* art. 44 din Legea nr. 273/2006 privind finanțele publice locale, cu modificările și completările ulterioare;

și art. 197 din O.U.G. nr. 57/2019 privind Codul administrativ, cu modificările și completările ulterioare,

 În temeiul art. 129 alin.1,alin.2,lit.b, alin.4, lit.d, art.139, alin.1 alin. 3, și art. 196 alin. (1) lit. a) din OUG.57/05.07.2019 privind Codul administrativ, cu modificările și completările ulterioare

 **H o t ă r ă ș t e:**

 **ART. 1** Se aprobă participarea la sesiunea de finanțare 2021 din cadrul „Programului privind creșterea eficienței energetice și gestionarea inteligentă a energiei în clădiri publice” și aprobarea indicatorilor tehnico-economici pentru obiectivul de investiții: „Modernizare, reabilitare și eficientizare energetică -corp C1 -Liceul tehnologic ”Avram Iancu”, str. Gh. Doja nr.13, Târgu Mureș

**ART. 2** Se aprobă indicatorii tehnico-economici pentru obiectivul de investiții: „Modernizare, reabilitare și eficientizare energetică -corp C1 -Liceul tehnologic ”Avram Iancu”, str. Gh. Doja nr.13, Târgu Mureș, conform Anexei nr.1, ce face parte integrantă din prezenta hotărâre, precum și documentația tehnico-economică.

**ART. 3** Se aprobă asigurarea și susținerea contribuției financiare aferente cheltuielilor eligibile ale obiectivului, cât și susținerea cheltuielilor neeligibile, pentru proiectul „pentru obiectivul de investiții: „Modernizare, reabilitare și eficientizare energetică -corp C1 -Liceul tehnologic ”Avram Iancu”, str. Gh. Doja nr.13, Târgu Mureș”, conform Anexei nr.2 ce face parte integrantă din prezenta hotărâre.

 **ART 4**. Cu ducerea la îndeplinire a prevederilor prezentei hotărâri, se încredințează Executivul Municipiului Târgu Mureș prin Direcția Proiecte cu Finanțare Internațională, Resurse Umane, Relații cu Publicul și Logistică, Direcția Economică și Direcția Școli.

 **ART.5.** În conformitate cu prevederile art.252,alin.1,lit.c, art.255 din OUG.57/05.07.2019 privind Codul administrativ, și art. 3, alin. 1 din Legea nr. 554/2004, legea contenciosului administrativ, prezenta Hotărâre se înaintează Prefectului Județului Mureș, pentru exercitarea controlului de legalitate.

 **Art.6.** Prezenta hotărâre se comunică Direcției Proiecte cu Finanțare Internațională, Resurse Umane, Relații cu Publicul și Logistică, Direcției Economice şi Direcției Şcoli.

Viză de legalitate

 Secretarul General al Municipiului Târgu Mureș

 Bâta Anca

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condițiilor prevăzute de art.129 și art. 139 din OUG 57/2019 privind Codul administrativ**